
2022, tawata e Aña di Inversion y 
Oportunidad y e comunidad di nos dushi 
Aruba, a uni mas, despues di e temponan di 
mas hopi desafio di nos historia. 


Evelyn Wever-Croes 


PROME MINISTER 


GABINETE WEVER-CROES Il LO INTRODUCI 
AHUSTENAN PA MEHORA E PODER DI COMPRA 


Durante tratamento di Presupuesto 2023, Parlamentario 
Mervin Wyatt-Ras a puntra kico Gobierno ta bay haci pa 
mehora e poder di compra. Prome Minister Evelyn Wever- 
Croes a splica cu entrante Januari 2023, Gobierno lo tuma 
accion pa mehora e poder di compra especialmente pa alivia 
esnan mas vulnerable den nos comunidad. Gobierno lo baha 
impuesto riba tur salario y entrada di tur hende, minimum loon 
lo wordo aumenta, lo aumenta pensioen di biehes, lo aumenta 
reparatie toeslag di nos pensionadonan, y lo baha impuesto 
di pensionadonan door di haci calculacionnan separa. E 
esfuersonan aki lo mehora e poder di compra, mehorando 
asina e calidad di bida di nos hendenan. 


Prome Minister a sigui splica, cu apesar cu gobierno lo 
introduci e ahustenan aki na comienso di otro afia, e deseo 
ta pa por haci hopi mas pa e comunidad. Lamentablemente a 
yega e momento di cuminsa paga e debe cu gobierno di AVP a 


“i 

crea, manera cu señor Mike Eman a bisa, pa “nos tur paga cu 
orguyo”. Prome Minister a expresa cu apesar cu pa Gabinete 
Wever-Croes e debe aki ta un berguensa, Aruba ta un bon 
pagado y lo carga su responsabilidad di paga loke e debe. E 
banda positivo ta cu Gabinete Wever-Croes ta trahando serio 
y responsabel y esaki lo crea pronto e posibilidad di por duna 
mas na e comunidad. 


“Aruba ta pasando den momentonan dificil y e efecto mundial 
di inflacion ta afectando e poder di compra di nos hendenan. 
Inflacion a wordo causa primordialemente pa e guera cu tin 
actualmente na Ukraine cu ultimamente a escala. Mientras cu 
den Caribe a premira un porcentahe di 14.1% di inflacion cu ta 
hopi mas halto cu e porcentahe mundial cu ta 8.8%, Aruba ta 
na 6% y esaki ta danki na e gobierno actual cu ta absorbando 
mas gasto cu por pa baha e efecto inflatorio”, Prome Minister 
a duna di conoce. 

EVELYN WEVER - CROES 5 ANA EHERCIENDO 
E FUNCION DI PROME MINISTER DI ARUBA 


‘Sin trabou den ekipo, bo no ta logra” 


Desde 17 di November 2017, Evelyn Wever-Croes ta eherce e 
funcion di Prome Minister di Aruba. Un dia cu a marca historia 
pa nos pais siendo e prome hende muhe pa ocupa e funcion 
aki na Aruba. Premier Wever - Croes ta describi e experiencia 
aki como uno unico y special. 


Prome Minister Evelyn Wever - Croes tabata 8 aña den 
Parlamento di Aruba y for di e ponto di bista ey, por a wak 
kico ta gobernacion. Sinembargo, despues cu a huramente pa 
goberna e pais, mucho mas cos a bin dilanti. Prome Minister 
a expresa cu e determinacion, pasion y gana pa haci un 
diferencia na Aruba ta locual cu a yuda pa cana riba un liña 
firme y enfocando pa logra e metanan. 


Locual cu mas a resalta pa Premier Wever - Croes durante 
5 añanan como lider di pais Aruba, ta e trabou den ekipo. El 
a expresa: ‘Mi ta Prome Minister pa 5 aña pero sin e ekipo di 
Ministernan y esnan cu ta brinda sosten na trabou, y sin ayudo 
αἱ institutonan, bo no ta logra.’ 


MOMENTONAN MAS DIFICIL 

Den entrevista cu Prome Minister Evelyn Wever - Croes 
Recapitulando su 5 anánan liderando pais Aruba, a puntra 
Prome Minister kico el a experiencia como e momento di mas 
dificil. Pa Prome Minister esaki tabata e pandemia, sinembargo 


eherciendo e funcion di 


‘Sin trabou den ekipo, 
bo no ta logra’ 


el a agrega cu e pandemia no tabata e unico reto. 


Na inicio di Gabinete Wever - Croes Ι, gobierno a wordo 
confronta cu un crisis social cu fayecimento di dos angelito. 
Esaki a cambia tur e enfasis di gobernacion y conduci na pone 
mas atencion y inversion den e veld social. Banda di esaki 
mester a atende cu e consecuencianan di e crisis humanitario 
na Venezuela cual a causa un crisis migratorio aki na Aruba. 
Ademas, tabatin un crisis financiero na Aruba pa motibo cu e 
finanzas publico tabata den un situacion deplorabel, y tabatin 
crisis den Reino y falta di confiansa pa motibo cu e gobierno 
anterior a haya un KB. 


Asina Prome Minister a splica cu tabatin varios crisis pa atende 
cu ne prome cu e pandemia, pero cu tempo tambe a mustra cu 
aunke no tabata sa kico pa spera ora cu a drenta gobernacion, 
cu e ekipo tabata prepara pa tuma e miho decisionnan pa pais 
Aruba. 


‘E ta un honor grandi pa sirbi mi pais y mi ta sintimi 
hopi orguyoso cu mi ta e prome ser femenino Prome 
Minster di Aruba. Mi ta spera cu esey ta un inspiracion 


pa otro hende muhenan tambe pa lucha pa loke bo ta 
kere aden,’ Premier Wever - Croes a termina bisando. 

Prome Minister Evelyn Wever - Croes: 


PROME MINISTER A PARTICIPA NA E WORKSHOP 
"PLANIFICACION DI ESPACIO MARITIMO” 


Prome Minister Evelyn Wever-Croes hunto cu demas 
Minister y Parlamentarionan a participa den un workshop riba 
planificacion di espacio maritimo rond di bo pais. Minister 
Ursell Arends a organisa e workshop aki hunto cu expertonan 
Hulandes. Durante su estadia na Portugal, na unda Minister 
Arends a atende encuentronan riba e tema aki, el yega na un 
acuerdo pa e expertonan aki duna un workshop riba e tema 
aki na Aruba. 


Durante e workshop tur Minister y Parlamentario a delibera y a 
haya mas informacion con pa tene cuenta cu tur e aspectonan 
cu mester tene na consideracion ora di planifica e espacio 
maritimo. 


“Mi ta gradici Minister Arends pa a tuma e topico aki na serio, 
mirando cu ta hopi tempo pasa e plan aki a wordo traha y 
mester wordo renoba. Tambe mi ta gradici su persona pa 
envolvi tur Minister y Parlamentario den e workshop aki pa 
nan tambe ta bon informa y ta na haltura di tur aspecto cu 
mester tene cuenta cu nan na momento di planifica e espacio 
maritimo”, Prome Minister Evelyn Wever-Croes a expresa. 

E determinacion di cada ciudadano, 

lo ta e inspiracion pa nos sigui 
enfrenta cualkier reto cu den 2023 
crusa nos caminda. 


MINISTER 


Unsell Arenda 


Diahuebs durante ful un dia Minister Arends hunto 
cu su ekipo a topa cu trahadonan di Serlimar unda 
a duna aclaracion di e situacion di Serlimar. 


Durante e encuentro a duna un splicacion amplio 
di con Serlimar a yega den e posicion cu e ta 
awor. Aki diferente trahado a bin compronde cu 
debi na metemento politico Serlimar tin un debe 
di alrededor di 20 miyon florin. Esaki ta haci cu e 
compania a bira praticamente bancarota. 
Ademas, a duna mas detayes pa loke ta trata e 
plan y vision pa futuro di Serlimar. 


Di principio cu Minister Ursell Arends a asumi su 
puesto como Minister a cuminsa traha un “blue- 
print” di con ta bay rescata Serlimar alabes trece ἱ 
un solucion pa e problematica di desperdicio cu e 
isla completo ta biba cu ne. 

Pa logra esaki mester cuminsa na tuma decisionnan | 
prudente pero tambe cooperacion y determinacion y 
di banda di Gobierno como tambe di banda di 
trahadonan. 


Lo cuminsa crea un structura solido pa Serlimar 
pa asina sigura un futuro pa tur su trahadonan 
y alabes pa Serlimar por bira competitivo riba 
mercado nacional. Minister Arends a aloca fondo 
pa yuda cu e proceso aki. 


Sigur un encuentro fructifero unda cu trahadonan 
a keda contento di por a tende e berdad for di 
esnan concerni y no sigui kere den informacion 
nan eroneo cu tin ta sali afo via media y medianan 
social. Minister Arends a haci un suplica na ambos 
gerente y trahadonan pa yega na palabracionnan 
concreto y pa cu e comunicacion entre tur parti 
wordo mehora na benificio di tur. 

Aruba completo a demostra 
seriedad y responsabilidad, 
y principalmente determinacion pa 
recupera y progresa. 


 Xomasa Medie 


MINISTER MADURO A HAYA BISHITA DI 
DR. JEAN-PAUL NGOME ABIAGA HEFE 
DI E PROGRAMA DI CIENCIA NATURAL Y 
OCEANICO PA UNESCO DEN CARIBE 


Den cuadro di aumenta presencia 
di UNESCO su programa di Ciencia 
Natural y Oceanico den Caribe 
Hulandes en particular Aruba, 
Minister di Finansa y Cultura tabata 
tin bishita di dr. Jean-Paul Ngome 
Abiaga y dr. Marck Oduber. Señor 
Ngome ta hefe di e programa di 
Ciencia Natural y Oceanico pa 
UNESCO den Caribe y ta hefe interino 
αἱ IOCARIBE. ΙΟΟΑΗ͂ΙΒΕ ta e oficina 
regional di e Comision Oceanografico 
Intergubermental di UNESCO (COI), 
cu ta responsabel pa e area di Merka 
te Brazil, incluyendo Caribe. Señor 
Oduber a acompaña señor Ngome 
como liaison di Ciencia pa UNESCO 
Aruba. Fuera die reunion cu Ministerio 
di Finansa y Cultura, señor Ngome a 
reuni cu Gobernador, Minister Ursell 
Arends, Minister Geoffrey Wever, 
Presidente di Parlamento, hefe di 
commission Parlamentario di Medio 
Ambiente, hefe commission Parlamentario di SDG y diferente 
departamentonan y instancianan di Aruba. 


urgente relaciona cu ciencia di lama, incluyendo maneho di 
areanan costera, planificacion spacial maritimo y ta brinda 
oportunidad pa adapta e plan regional pa ciencia di lama den 
cuadro di decada Oceanico di Nacionan Uni. 


Diferente topiconan relaciona cu COP27, COP15 y e UN Water 
Conference relaciona cu UNESCO su programanan a wordo 
discuti. Adicional a sondia e posibilidadnan pa UNESCO yuda 
Aruba den diferente topiconan relaciona cu Ciencia Natural. A 
sondea tambe e posibilidad pa Aruba bira anfitrion di e reunion 
regional intergubermental di IOC-UNESCO den 2023. Den e 
tipo di encuentronan asina ta discuti diferente temanan regional 


Señor Ngome a aplaudi Aruba su intencion pa aumenta e 
parke-nan marino. E intencion ta pa sondea e posibilidad 
pa obtene e nominacion di UNESCO pa parke bioferico, y/o 
geoparke. Señor Ngome a indica cu UNESCO ta habri pa yuda 
Aruba cu su planan. 


Diabierna 18 November 2022 


Minister di Maduro di Cultura ta informa: 


ARUBA TA ANFITRION DI E CONFERENCIA DI 
MOWLAC Y E TRABOU PIONERO DI ARUBA DEN 
CARIBE TA WORDO RECONOCI PA E COMITE 


DI MOWLAC 
Sr. Peter Scholing di Aruba ta representa Aruba y Caribe den MOWLAC 


E siman aki Aruba ta anfitrion di e 22 conferencia di Memory of 
the World Latin America and Caribbean MOWLAC cutae organo 
regional di UNESCO cu desde aña 1992 tin na su encargo pa 
preserva y brinda acceso na documentacion y herencia digital 
di relevancia grandi pa tur persona na mundo. E meta di e 
programa ta pa evita cu, entre otro, guera, intrankilidad social, 
falta di recurso, sabotage, comercio ilegal y destruccion, por 
causa cu documentonan historico por disparce di e memoria 
collectivo di humanidad. 


E conferencia a conta cu participantenan di Aruba, Brasil, 
Colombia, Argentina, Grenada, Mexico, Uruguay, Corsou, 
Trinidad and Tobago, Ecuador y Panama, cu despues di e 
pandemia por a topa otro atrobe pa reuni. Banda di nan trabou, 
e participantenan a haya e oportunidad di conoce Aruba y 
cera conoci cu nos esfuerso pa conserva y haci nos herencia 
cultural accesibel pa un y tur. 


Minister Maduro a hiba palabra na ocasion di apertura di e 
conferencia y a expresa cu e reunion aki ta uno historico pa 
Aruba ya cue obhetivonan diMOWLAC ta alinea completamente 
cu e esfuerso y prioridad di Gobierno pa preserva y haci nos 
patrimonio documental, digital y audiovisual di Aruba accesibel. 
E mandatario ta orguyoso cu Aruba ta pionero riba e trabou 
aki den nos region. Ministerio di Cultura ta trahando pa educa 
comunidad riba e importancia di e trabounan aki pa nos Pais 
y awo e conferencia di MOWLAC ta un excelente oportunidad 
pa pone mas enfasis riba e trabou pionero haci na Aruba riba e 
tereno di conservacion y pa haci nos herencia accesibel. 


Minister Maduro ta orguyoso di por informa cu durante e 
conferencia di MOWLAC, e delegadonan a eligi sr. Peter 
Scholing di Aruba como Presidente di e Comite di MOWLAC 
representando e Paisnan di Caribe. 


Esaki sigur ta un logro bunita pa Aruba cu ta accentua e 
trabounan pionero haci na nos Pais pa conserva y haci nos 
herencia documental accesibel. Masha danki MOWLAC pa e 
confiansa deposita den Aruba y nos profesionalnan. Danki pa 
kere den Aruba! 

E determinacion di cada ciudadano, 
lo ta e inspiracion pa nos sigui 
enfrenta cualkier reto cu den 2023 
crusa nos caminda. 


OR 
CELEBRACION DI HOSPICE ATARDI SU 
DI 4 ANIVERSARIO 


Diahuebs atardi minister di Turismo 8 Salud 
Publico, Sr. Dangui Oduber, hunto cu minister di 
Transporte, Integridad, Naturaleza y Asuntonan 
di Adulto Mayor, Sr. Ursell Arends, tabata 
presente na celebracion di Hospice Atardi 
su di cuater aniversario. Na Hospice Atardi ta 
caminda cu nan ta ofrece cuido den ambiente di 
hogar. Un team di boluntario, enfermero y dokter 
di cas ta duna cuido y sosten na personanan cu 
un malesa severo pa cual no tin cura mas y cu a 
yega nan etapa final di bida. 


INISTER 


Nahospicetin cuido 24 ora pa dia. Eboluntarionan 
cu ta yuda cu cuido personal ta haci loke famia 
na cas tambe lo haci por ehempel compaña 
e huesped, yuda cu su cuido personal diario, 
scucha y combersa cu e huesped y tambe cu su famia y 
tambe tey pa e huesped na momento cu su pareha, famia 
of amigo no por t'ey. 


Segun e mandatario “Nos ta kere den sirbi e ser humano na 
un manera digno den e ultimo fase di su bida”. Sr. Oduber 
a enfatisa cu Hospice Atardi no lo por ta un realidad sin e 
enfermera/o cu ta traha tur dia eynan pa duna cuido y guia. 
Consecutivamente, e la gradici tambe tur persona cu ta 
hasi trabou di voluntario. “Emocionalmente e ta un trabou 
hopi pisa y ta pisa hopi riba cada un di e personan cu ta 
duna e cuido aki, asina ta danki pa e esfuerso”, Sr. Oduber 
a agrega. 


Sr. Oduber a gradici cada un persona cu ta hasi Hospice 
Atardi un realidad y kier dunanan pabien un biaha mas cu 
nan di cuater aniversario. Tambe e mandatario ta motiva 
cualkier persona cu tin interes pa hasi trabou di boluntario 
akinan pa tuma contacto. Si bo ta desea di haña mas 
informacion tocante hospice bo por pasa na Noord Cura 
Cabai 147 of jama 5840085. 

Ban keda mantene nos fe, optimismo, 

tolerancia, amor prohimo, 
solidaridad y dedicacion, dunando 
semper e miho di nos mes! 


MINISTER 


Minister Geoffrey Wever ta gradici SETAR N.V. 


> ΒΕ, 


Diahuebs den oranan di atardi a ser anuncia cu tur e 
weganan di FIFA World Cup Qatar 2022 lo ser transmiti pa 
Telearuba. Minister Geoffrey Wever di asuntonan economico y 
comunicacion tabata tey presente pa presencia e firmamento 
di contract. 


Telearuba, despues di basta preparacion, lo ta e transmisor 
oficial di weganan FIFA World Cup Qatar 2022 na Aruba. Un 
danki ta bai na SETAR N.V. pa semper ta dispuesto pa aporta 
— den diferente forma — bek na comunidad. 


Ta spera cu comunidad henter por gosa di e celebracion di 
deporte mas grandi di mundo. 

Minister Geoffrey Wever: 


ΗΟΡΙ 


a 4 > 


IDEA a quia mi 
pa por habri mi 


mesun negoshi. 


Abo tambe por! 


Recientemente Parlamento diAruba a aproba e vestigingsbeleid 
nobo, esta e maneho pa establece un negoshi. For di hopi afia 
esaki tabata un di e keho principal, asina conoci como “red- 
tape” den forma di habri negoshi. E cambio di maneho nobo 
ta considera uno hopi mas simpel y cu menos restriccion, y 
tambe mas accesibel pa hendenan residente y non-residente. 


Departamento di Asuntonan Economico, a traves di su unidad 
di IDEA, a organisa un workshop cu ta enfoca riba e cambionan 
principal di e vestigingsbeleid, y tambe lo toca tema general 
di habri un negoshi. IDEA ya ta conoci pa asisti personanan 
cu kier habri nan negoshi via curso y otro metodo, y tambe 
empresarionan existente. 

Minister Geoffrey Wever tabata t'ey presente y a hiba palabra 
na e inicio di e workshop, cual a cuminsa diabierna 18 di 
november. A elabora riba e vision economico di minister, y 
con e mehoracion — of simplificacion — di e vestigingsbeleid 
ta cuadra cu esaki. Maneho di habri negoshi nobo ta enfoca 
primordialmente riba desaroyo den centronan di ciudad, y 
tambe riba negoshi cu ta bende servicio of producto, of cu ta 
opera den un forma cu ta considera sostenibel. 


E mandatario a splica cu ta trahando te ainda pa sigui trece 
mehoracion. For di comercio te ainda tin “bottlenecks”, pero e 
intencion ta pa keda dialoga hunto cu comercio pa asina tiki 
tiki trece cambio structural na e forma y habri, y opera negoshi 
na Aruba. 

Tur final di aña ta indica un comienso nobo. 
Nos ta keda gradici cu den aña 2022, 


nos a lanta cabes y mira recuperacion, cu 


esfuerso di cada ciudadano. 


αμ 


Durante reunion di Parlamento, 


MINISTER GLENBERT CROES A ELABORA RIBA 
E TEMA DI PODER DI COMPRA Y REBAHO DI 
AWA Y CORIENTE 


Durante tratamento di presupuesto 2023, e tema di poder di 
compra, prijs di awa y coriente a bin na discusion. Minister Croes 
a splica cu gobierno ta trahando riba e proceso di aumento di 
salario minimo. Actualmente gobierno a ricbi caba e conseho 
di Directie Arbeid Onderzoek (DAO) y ta wardando riba e 
conseho di Sociaal Economisch Raad (SER) pa por entrega 
un proposicion na ministerraad. E aumento di salario minimo 
ta poni pa drenta na vigor entrante Januari 2023. Unabes cu 
e aumento aki tuma luga, esaki, automaticamente lo tin un 
efecto positivo riba e poder di compra di e cuidadanonan. 


Minister Croes a sigui splica cu gobierno ta consciente di e 


dolor cu pueblo ta bibando na e momentonan aki. 
E pandemia a afecta mundo henter, drasticamente. 
Aruba mester a haci un debe grandi, prestando 
placa di Hulanda, pa por a yuda cu loonsubsidie. 
E ambtenaarnan a sacrifica por medio di FASE pa 
asina yuda esnan den sector priva pa por cobra 
algo di nan salario. Na e momento aki, Aruba tin 
un debe astronomico cu gobierno di Hulanda, cual 
debe ta desgraciando pais Aruba. Tur esaki lo por 
a wordo evita si no tabatin e debenan astronomico 
haci durante Gabinete Mike Eman | y ΙΙ. 


Minister Croes a indica cu si e debe acumula pa 
Gabinete Mike Eman no tabata existi, Aruba mes lo 
por a responsabilisa su mes pa e debenan di pais 
Aruba cu a surgi durante pandemia. Esaki lo por 
a evita cu awe gobierno mester tuma decisionnan 
dificil cu ta afecta nos pueblo manera ta e caso 
aworaki. Pa hopi ta facil pa culpa gobierno sin tene 
cuenta cu loke ta pasando rond di mundo. Mester 
por compronde kico ta pasando rond mundo, ora 
ta papia di “energy prices” y inflacion. 


Gabinete Wever-Croes ΙΙ ta trahando duro y 
haciendo nos maximo esfuerso pa traha na bienestar di pais 
Aruba. Na e momento cu Web Aruba NV laga e compra di HFO 
y bay over na LNG, lo trece un reduccion drastico den e tarifa 
di awa y coriente. 


Cu e “switch” aki Aruba lo tin un prijs di gas fiho. Tambe e 
industrianan cu lo wordo desaroya riba e zona di refineria, lo 
tin un efecto positivo y beneficioso riba e tarifa di 

awa y coriente. E desaroyo, progreso, industrianan nobo 
renobabel y sostenibel, y diversificacion di nos economia lo 
bay crea e forsa tambe pa yuda e reducion di awa y coriente. 

Minister Glenbert Croes: 

“Mirando e inversion grandi y e cuponan di trabou cu e proyecto aki 
lo trece cu ne ta di gran beneficio pa e mercado laboral” 


Minister di Labor Glenbert Croes hunto cu 
Minister di Turismo Dangui Oduber a bishita 
e proyecto nobo di Embassy Suites, na unda 
e management team di e hotel y Natura 
Development a duna nan un recorido. Minister 
Croes a expresa di ta sumamente agradecido 
na Embassy Suites pa e confiansa pa inverti 
den pais Aruba. Embassy Suites Hotel ta un 
proyecto grandi cu lo brinda hopi oportunidad 
pa e comunidad di Aruba. “Mirando e inversion 
grandi y e cuponan di trabou cu e proyecto aki lo 
trece cu ne, lo ta di gran beneficio pa e mercado 
laboral.” Minister Croes a expresa. 


Durante su bishita, Minister Croes a sigura e team 
di Embassy Suites cu nan por conta cu e sosten 
di gobierno. Talbes via Enseñansa pa Empleo 
dado caso si mester ayudo pa recapacitacion 
di personal cu ta den otro sector, pero cu tin e 
necesidad di un trabou, of pa train esnan cu tin 
deseo di traha den e sector hotelero pero cu no 
tin mucho conocimento den e area aki. E sosten 
aki di gobierno ta conta pa Embassy Suites y tur 
otro hotel na Aruba. 


Un yamada na nos hobennan pa registra na 
DPL pa un trabou na Embassy Suites. E hotel 
aki ta uno completamente nobo, cu mester di 
personal. E ta e oportunidad pa bo crece den e 
mundo hotelero unda cu bo tin un trabou sigura 
pasobra turismo ta e motor di nos economia. 
Hunto nos ta logra sigui baha desempleo aki na 
Aruba. 


E maneho serio y responsabel cu Gabinete 
Wever-Croes ΙΙ ta hibando, ta inspira y duna 
confiansa na inversionistanan pa bin inverti den f 
pais Aruba y asina crea un futuro nobo pa e 
comunidad en general. 

Minister Croes ta gradici Embassy Suites y 
Natura Development pa e confiansa cu nan a 
pone den pais Aruba y ta deseanan tur clase di 
exito cu e proyecto grandi aki. 

ANA NOBO ΝΟ TA SOLAMENTE 
UN CAMBIO DEN KALENDER. 
E TA TAMBE UN RECORDATORIO 
PA ESTABLECE METANAN NOBO 
Y TRAHA RIBA NAN 
PA NAN BIRA REALIDAD. 
Cu 2023 TUR CIUDADANO 
TRAHA PA E 
HARMONIA Y PAZ, 

EXITO Y PROSPERIDAD, 
CRECEMENTO Y DESAROYO 
DI NOS PAIS. 


Bon Pucca y 


